กรณีศึกษา KRUNGSRI EXCLUSIVE จับมือ BlackRock บริษัทจัดการกองทุนระดับโลก
เรากำลังอยู่ในช่วงเวลาที่การลงทุนทุกอย่างมีความผันผวนมากที่สุด เมื่อหลายประเทศทั่วโลกยังต้องเผชิญกับการระบาดของไวรัสโคโรนา จนถึงการเลือกตั้ง ปธน. สหรัฐอเมริกา ที่ยังต้องจับตามองอย่างใกล้ชิด อีกทั้งหุ้นหลายตัวในตลาดหลักทรัพย์ก็ปรับตัวขึ้นลงอย่างรวดเร็ว  เมื่อสถานการณ์เป็นเช่นนี้ นักลงทุนที่มีมูลค่าสินทรัพย์สูงในการบริหารจัดการ อาจมีความกังวลใจ ว่าควรจะลงทุนอย่างไรให้เงินมีโอกาสเติบโต และมองหาสิ่งที่จะมาช่วยเพิ่มความมั่นใจในการลงทุนในวิกฤตเศรษฐกิจนี้
30 ต.ค. 2563

KRUNGSRI EXCLUSIVE x ลงทุนแมน
กรณีศึกษา KRUNGSRI EXCLUSIVE จับมือ BlackRock บริษัทจัดการกองทุนระดับโลก
เรากำลังอยู่ในช่วงเวลาที่การลงทุนทุกอย่างมีความผันผวนมากที่สุด
เมื่อหลายประเทศทั่วโลกยังต้องเผชิญกับการระบาดของไวรัสโคโรนา
จนถึงการเลือกตั้ง ปธน. สหรัฐอเมริกา ที่ยังต้องจับตามองอย่างใกล้ชิด
อีกทั้งหุ้นหลายตัวในตลาดหลักทรัพย์ก็ปรับตัวขึ้นลงอย่างรวดเร็ว
เมื่อสถานการณ์เป็นเช่นนี้ นักลงทุนที่มีมูลค่าสินทรัพย์สูงในการบริหารจัดการ
อาจมีความกังวลใจ ว่าควรจะลงทุนอย่างไรให้เงินมีโอกาสเติบโต
และมองหาสิ่งที่จะมาช่วยเพิ่มความมั่นใจในการลงทุนในวิกฤตเศรษฐกิจนี้
แต่รู้หรือไม่ เมื่อเร็วๆนี้ หนึ่งในผู้นำบริการที่ปรึกษาด้านการเงินการลงทุนสำหรับลูกค้าไฮเน็ตเวิร์ธอย่าง KRUNGSRI EXCLUSIVE ได้ก้าวสู่ระดับโลก และเข้ามาตอบโจทย์ในเรื่องนี้ ได้อย่างตรงจุดและถูกเวลา
โดยได้ร่วมมือกับ BlackRock ซึ่งเป็นบริษัทบริหารจัดการกองทุนชั้นนำระดับโลก
ที่จะนำความเชี่ยวชาญและประสบการณ์การลงทุนระดับโลก
พร้อมข้อมูลจากเครือข่ายที่มีสำนักงานอยู่ใน 30 แห่งทั่วโลก มาร่วมวิเคราะห์กับผู้เชี่ยวชาญกรุงศรี
เพื่อให้คำแนะนำที่เฉียบคมให้ลูกค้ามั่นใจได้มากขึ้น
ที่น่าสนใจก็คือ global partner ของกรุงศรีรายนี้ ดำเนินธุรกิจมานานถึง 32 ปี และมีมูลค่าสินทรัพย์ภายใต้การบริหารกว่า 7.81 ล้านล้านดอลลาร์ 
และยังมีการใช้เทคโนโลยีล้ำสมัยในการวิเคราะห์ข้อมูลการลงทุนสินทรัพย์ทางการเงินต่างๆ มากกว่า 100 ประเทศทั่วโลก
โดยการร่วมมือกันครั้งนี้ เปิดตัวเป็นครั้งแรกผ่านงานสัมมนาที่จัดขึ้นเพื่อแนะนำตัว BlackRock ให้กับลูกค้า KRUNGSRI EXCLUSIVE ซึ่งเป็นกลุ่มลูกค้าคนสำคัญของธนาคาร พร้อมเปิดตัวแนะนำโอกาสการลงทุนใหม่ใน กองทุนเปิด กรุงศรีโกลบอลคอร์อโลเคชั่น (KFCORE) ที่มีจุดเด่นความน่าสนใจคือเป็นกองทุนที่บริหารโดย BlackRock เองทั้งหมด โดยกองทุนนี้ แม้คนธรรมดาทั่วไปอย่างเราๆ ก็สามารถซื้อได้ที่กรุงศรีที่เดียวเท่านั้น
แล้วการลงทุนใน KFCORE เป็นอย่างไร?
ต้องบอกว่าเป็นการยกระดับการลงทุนในแบบเดิมๆ ไปสู่การลงทุนใหม่ๆ 
ที่มีตัวเลือกมากขึ้นครอบคลุมสินทรัพย์ทางการเงินต่างๆ ทั่วโลก
อีกทั้งยังมีบริษัทระดับโลกอย่าง BlackRock มาดูแลจัดการกองทุน KFCORE 
ให้มีประสิทธิภาพยิ่งขึ้น ซึ่งเป็นเรื่องที่ทางธนาคารกรุงศรี กำลังให้ความสำคัญอย่างมาก
เพราะหากลูกค้ามีการลงทุนที่เติบโต ธนาคารก็จะเติบโตไปพร้อมๆ กับลูกค้านั่นเอง
เมื่อเรื่องเป็นเช่นนี้ก็เลยทำให้กองทุน KFCORE มีเป้าหมายชัดเจนคือ
ไม่ว่าสภาวะเศรษฐกิจโลกจะผันผวนเพียงใด การลงทุนต้องอยู่ในความเสี่ยงต่ำ 
และให้ผลตอบแทนที่ดีอย่างสม่ำเสมอ
ทีนี้หากเราเป็นหนึ่งในลูกค้าที่ลงทุนกับกองทุน KFCORE 
ย่อมอยากรู้ถึงวิธีคิดการบริหารจัดการกองทุนให้มีกำไรยั่งยืน โดยแนวคิดจะเป็นหัวข้อหลักดังนี้
1. มีความยืดหยุ่นในการลงทุนสูง ผสมผสานทั้งหุ้นและตราสารหนี้
2. เน้นการปรับพอร์ตรวดเร็วตามสถานการณ์ เพื่อคว้าทุกโอกาสลงทุนที่ให้ผลตอบแทนดี
3. หากสินทรัพย์ทางการเงินไหนที่มีความเสี่ยงสูง จะมีการควบคุมสัดส่วนเพื่อไม่ให้มีความเสี่ยงมากจนเกินไป
และด้วยแนวคิดนี้ของ BlackRock ก็น่าจะทำให้กองทุน KFCORE 
เป็นสิ่งที่ตอบโจทย์และสร้างความมั่นใจแก่นักลงทุนในยุคนี้
ส่วนอีกเรื่องที่หลายคนยังไม่รู้ก็คือ การร่วมมือกันครั้งนี้ไม่ใช่แค่เปิดกองทุนใหม่อย่างเดียว
แต่ BlackRock กับทางธนาคารกรุงศรี ยังใช้ความเชี่ยวชาญของแต่ละฝ่าย
ร่วมกันผสมผสานคิดค้นบริการเหนือระดับที่หาไม่ได้จากธนาคารอื่นๆ 
อย่างเช่น การทบทวนกลยุทธ์แพลตฟอร์มของกองทุนต่างๆ ที่กรุงศรีเสนอขายให้กับลูกค้า 
แนะนำแนวทางในการกระจายการลงทุน และการเสนอผลิตภัณฑ์ทางเลือกอื่นๆ
พอเป็นแบบนี้ก็น่าจะทำให้บริการที่ปรึกษาด้านการเงินการลงทุนสำหรับผู้ที่มีเงินฝากเงินลงทุนกับธนาคารกรุงศรี 5 ล้านบาทขึ้นไปอย่าง KRUNGSRI EXCLUSIVE สามารถมอบคำแนะนำกับลูกค้าคนสำคัญของธนาคาร
ได้อย่างเฉียบคมในมาตรฐานระดับสากล เพื่อบรรลุเป้าหมายทางการเงินได้อย่างมีคุณภาพ
ก็นับเป็นกรณีศึกษาที่น่าสนใจไม่น้อย
เพราะต้องยอมรับว่า สิ่งที่นักลงทุน ต้องการมากที่สุด 
นั้นคือการมีมืออาชีพมาช่วยดูแลเงินลงทุน และให้คำปรึกษา 
เพื่อให้ได้ผลตอบแทนในความเสี่ยงที่เหมาะสม
มีความกังวลเรื่องการเงินการลงทุนน้อยลง 
และสามารถเอาเวลาไปใช้กับคนสำคัญหรือครอบครัวได้มากขึ้น
ซึ่งนับเป็นเรื่องที่ดี เพราะจริงๆ แล้วทั้งเรื่องการเงินการลงทุนที่มั่นคง 
มันต้องเดินไปพร้อมๆ กับความสุขในการใช้ชีวิตของตัวเองและคนในครอบครัว
ถึงจะเรียกว่าเป็น ศิลปะการใช้ชีวิต ที่สุขสมบูรณ์แบบ
หากผู้ลงทุนต้องการทราบข้อมูลหรือเอกสารเพิ่มเติมหรือมีข้อสงสัยเกี่ยวกับการลงทุน
ผู้ลงทุนสามารถติดต่อสาขาของธนาคารกรุงศรีอยุธยาหรือ ผู้จัดการการเงินส่วนบุคคลของท่าน
คำเตือน: การลงทุนมีความเสี่ยง ผู้ลงทุนควรทำความเข้าใจลักษณะสินค้า เงื่อนไขผลตอบแทนและความเสี่ยงก่อนตัดสินใจลงทุน ผู้ลงทุนควรขอคำแนะนำเพิ่มเติมก่อนทำการลงทุน